ROMÂNIA

JUDEŢUL BIHOR 

CONSILIUL LOCAL AL COMUNEI SÎNTANDREI 

PROCES –VERBAL

Încheiat cu ocazia şedinţei ordinare a Consiliului Local Sîntandrei

din data de 30.10.2018
Şedinţa ordinară a Consiliului Local Sîntandrei a fost convocată de Primar în baza Dispoziţiei nr. 188 din 26 octombrie 2018, la şedinţă sunt prezenţi 14 consilieri din totalul de 15 consilieri în funcţie. Este absent motivat d-l consilier Toader Timiș care a anunțat că din motive obiective nu poate participa la ședință.
La şedinţă participă: primarul comunei domnul Ioan Mărcuș, secretarul comunei doamna Dorina Ilea, consilierul în cadrul aparatului de specialitate al consiliului local domnișoara Paula - Anca Torjoc.
Înaintea începerii propriu-zise a ședinței de Consiliu Local, având în vedere trecerea la cele veșnice a domnului BITEA IOAN, fost viceprimar al comunei Sîntandrei pentru aproape două decenii, domnul Primar propune să se țină un moment de reculegere în semn de solidaritate.
D-na secretar Dorina Ilea, precizează că d-l consilier Toader Timiș - preşedintele de şedinţă fiind absent, se impune să se facă propuneri pentru alegerea unui preşedinte de şedinţă care să prezideze prezenta ședință.

D-na consilier Daniela Achim îl propune pe domnul consilier Ovidiu Alexandru Cseh. Nefiind alte propuneri se supune la vot propunerea d-nei Daniela Achim și cu unanimitate de voturi se decide numirea d-lui consilier Ovidiu Alexandru Cseh președinte de ședință pentru prezenta ședință.

Preşedintele de ședință, domnul consilier Ovidiu Alexandru Cseh, declară deschise lucrările şedinţei, şedinţa este statutară, îndeplinindu-se cvorumul legal necesar desfăşurării acesteia.

   La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.

   Înainte de a se trece la Ordinea de zi propriu – zisă, dna secretar Dorina Ilea supune spre aprobare procesele verbale ale ședințelor anterioare, Procesul verbal al ședinței ordinare din data de 25.09.2018, respectiv procesul verbal al şedinţei extraordinare din data de 15.10.2018, cu mențiunea ca acestea să fie aprobate în bloc. 
Nefiind probleme asupra conţinutului acestora, se supun la vot, prin vot deschis cu ridicarea mâinii şi cu 13 voturi „pentru”, fără voturi „împotrivă” și 1 „abținere” este adoptată H.C.L. nr. 127 din 30.10.2018 privind aprobarea proceselor verbale ale şedinţelor anterioare a Consiliului Local Sîntandrei. 
Președintele de ședință, prezintă proiectul ordinii de zi:
1. Proiect de hotarâre privind rectificarea bugetului de venituri și cheltuieli al comunei Sîntandrei pe anul 2018.

Inițiator: Primar Ioan Mărcuș

2. Proiect de hotărâre privind aprobarea utilizării fondului de rezervă bugetară aferent Bugetului local de venituri și cheltuieli al comunei Sîntandrei pe anul 2018 pentru acordarea unui ajutor familiei d-nei Maghiar Viorica, aflată în situație de extremă dificultate.

Inițiator: Primar Ioan Mărcuș

3. Proiect de hotărâre privind înscrierea în Cartea Funciară în domeniul privat al Comunei Sîntandrei a terenului intravilan, având categoria de folosință curți – construcții, în suprafață de 504 mp, cu numărul cadastral 772 notat în CF 772 Sîntandrei. 

Inițiator: Primar Ioan Mărcuș

4. Proiect de hotărâre privind înscrierea în Cartea Funciară în domeniul public al Comunei Sîntandrei a terenului intravilan având categoria de folosință drum, în suprafață de 2076 mp, cu numărul cadastral 6355 notat în CF 6355 Sîntandrei.

Inițiator: Primar Ioan Mărcuș

5. Proiect de hotărâre privind înscrierea în Cartea Funciară în domeniul public al Comunei Sîntandrei a terenului intravilan având categoria de folosință drum, în suprafață de 8568 mp, cu numărul cadastral 6596 notat în CF 6596 Sîntandrei. 

Inițiator: Primar Ioan Mărcuș

6. Proiect de hotărâre privind însuşirea de către Consiliul Local Sîntandrei a raportului de evaluare în vederea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 2502 Sîntandrei, nr. cadastral 2502, în suprafaţă de 403 mp, situat în localitatea Sîntandrei, str. Crișului nr. 72.

Inițiator: Primar – Ioan Mărcuș

7. Proiect de hotărâre privind însuşirea de către Consiliul Local Sîntandrei a raportului de evaluare în vederea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 2606 Sîntandrei, nr. cadastral 2606, în suprafaţă de 121 mp, situat în localitatea Sîntandrei, nr. 449. 

Inițiator: Primar Ioan Mărcuș

8. Proiect de hotărâre privind însuşirea de către Consiliul Local Sîntandrei a raportului de evaluare în vederea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 1014 Sîntandrei, nr. cadastral 1014, în suprafaţă de 1005 mp, situat în localitatea Palota, nr. 40 F. 

Inițiator: Primar Ioan Mărcuș

9. Proiect de hotărâre privind aprobarea Planului Urbanistic Zonal ”Parcelare și reglementare teren pentru amplasare de locuințe cu funcțiuni complementare, nr. cad. 12167 și 11054 sat Sîntandrei, comuna Sîntandrei, județul Bihor”, având ca beneficiari: Bădulescu Alina – Daciana și Burda Ana

   Inițiator: Primar Ioan Mărcuș

10. Proiect de hotărâre privind aprobarea Planului Urbanistic Zonal Modificator pentru parcela identificată cu nr. cad. 12040, str. Victoriei, nr. 20, localitatea Sîntandrei, județul Bihor, având ca beneficiar: Mihoc Emanuela – Alina

Inițiator: Primar Ioan Mărcuș

11. Proiect de hotărâre privind aprobarea Planului Urbanistic Zonal Modificator “Amplasare casă parter sat Sîntandrei, nr. 291, comuna Sîntandrei, județul Bihor”, având ca beneficiari: Demeter David și soția Demeter Patricia

Inițiator: Primar Ioan Mărcuș

12. Proiect de hotărâre privind aprobarea Planului Urbanistic Zonal “Parcelare teren pentru locuințe și funcțiuni complementare, str. Estului nr. 11, 12, 13 și 4, localitatea Sîntandrei, județul Bihor”, având ca beneficiari: S.C. Avatrade Art S.R.L. și Crai Gheorghe cu soția Crai Elena
   Inițiator: Primar Ioan Mărcuș

13. Proiect de hotărâre privind aprobarea Planului Urbanistic Zonal Modificator pentru parcelele identificate cu nr. cad. 2590 (56931), 11343 (56932), 11342 (56933) – str. Ogorului nr. 21, localitatea Sîntandrei, județul Bihor, având ca beneficiari: Iluan Ștefan cu soția Șteț Anamaria – Carmen.
Inițiator: Primar Ioan Mărcuș

14. Proiect de hotărâre privind acceptarea Declarației de renunțare la dreptul de proprietate și înscrierea în Cartea Funciară în domeniul public al Comunei Sîntandrei a terenului intravilan situat în localitatea Palota, în suprafață de 1646 mp, cu numărul cadastral 58232 notat în CF 58232 Sîntandrei cu categoria de folosință drum.
Inițiator: Primar Ioan Mărcuș

15. Proiect de hotărâre privind aprobarea indicatorilor tehnico – economici pentru obiectivul de investiții : “Extindere rețea de apă și canalizare menajeră pe strada Colinelor și pe strada Ogorului, execuție branșamente de apă și racorduri de canalizare menajeră pe rețelele existente în localitatea Sîntandrei, județul Bihor”.

Inițiator: Primar Ioan Mărcuș

16. Proiect de hotărâre privind aprobarea introducerii în domeniul public al comunei Sîntandrei și completarea inventarului domeniului public cu lucrarea – Extindere rețea canal menajer și racord canal menajer, executată de către investitorul S.C. Madrugada Com S.R.L. în sat Palota, nr. cad. 10455 și transmiterea în administrarea S.C. Compania de Apă S.A. acestor mijloace fixe donate de investitor.
   Inițiator: Primar Ioan Mărcuș

17. Proiect de hotărâre privind aprobarea ajustării începând cu data de 01.10.2018 a tarifelor la serviciile de salubrizare prestate de S.C. Compania Reosal S.A. în comuna Sîntandrei.

Inițiator: Primar – Ioan Mărcuș

18. Întrebări și interpelări.

Proiectul ordinii de zi așa cum a fost prezentat, este supus la vot, prin vot deschis prin ridicarea mâinii și cu 14 voturi “pentru”, fără voturi împotrivă, fără abțineri, este adoptată H.C.L. nr. 128 din 30.10.2018 privind aprobarea ordinii de zi propusă pentru şedinţa ordinară a Consiliului Local Sîntandrei din data de 30 octombrie 2018.
Se trece la discutarea punctelor de pe Ordinea de zi:

La punctul 1 dl. consilier Ovidiu Alexandru Cseh, președinte de ședință, îi dă cuvântul d-lui Primar care prezintă proiectul de hotărâre privind rectificarea bugetului de venituri și cheltuieli al comunei Sîntandrei pe anul 2018, precizând că la întocmirea proiectului s-au avut în vedere notele de fundamentare si referatele de necesitate întocmite de către compartimentele de specialitate din cadrul insituției și instutiția subordonată, prin care s-au făcut următoarele propuneri :
-  suplimentarea cheltuielilor de funcționare la Școala Gimnazială nr. 1 Sîntandrei, respectiv art. 200104 – 2,00 mii lei și art. 200108 – 1,00 mii lei

- suplimentarea obiectivului “ÎNFIINȚARE GRĂDINIȚĂ CU PROGRAM NORMAL ÎN LOCALITATEA SÎNTANDREI, COMUNA SÎNTANDREI, JUDEȚUL BIHOR” pentru susținerea cheltuielilor neeligibile din bugetul local în sumă de 9.00 mii lei în cadrul cap. 655000 art. 710101.

- luând în considerare extrasele cu numărul : 137498 din 28.09.2018 prin care Agenția pentru finanțarea Investițiilor, pentru finanțarea obiectivului “ÎNFIINȚARE GRĂDINIȚĂ CU PROGRAM NORMAL ÎN LOCALITATEA SÎNTANDREI, COMUNA SÎNTANDREI, JUDEȚUL BIHOR”; a virat suma de 31.00 mii lei pe articolul 21A480401 și extrasul cu numărul 137529 din 28.09.2018 cu suma de 6.10 mii lei pe articolul 21A433100 - sume cuprinse la partea de venituri; respectiv la partea de cheltuială sumele fiind cuprinse la cap. 655000 „Alte cheltuieli din domeniul învățământului” pe articolul 580401‚ Finanțare națională” suma de 6.10 mii lei și pe articolul 580402 „Finanțare externă nerambursabilă” suma de 31.00 mii lei.
Dna. consilier Marinela Nadia Moș, președintele Comisiei Buget Finanţe, prezintă avizul favorabil al comisiei de specialitate.

Nefiind discuții cu privire la proiectul de hotărâre, dl. Consilier Ovidiu Alexandru Cseh, președinte de ședință, îl supune la vot , prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 129 din 30.10.2018 privind rectificarea bugetului de venituri și cheltuieli al comunei Sîntandrei pe anul 2018.
La punctul 2 de pe Ordinea de zi dl. consilier Ovidiu Alexandru Cseh, președinte de ședință, îi dă cuvântul d-lui Primar care prezintă proiectul de hotărâre privind aprobarea utilizării fondului de rezervă bugetară aferent Bugetului local de venituri și cheltuieli al comunei Sîntandrei pe anul 2018 pentru acordarea unui ajutor familiei d-nei Maghiar Viorica, aflată în situație de extremă dificultate.
În conformitate cu prevederile art.36, alin.1 din Legea nr. 273 / 2006 privind finanțele publice locale, conform căruia ”în bugetele locale se înscrie fondul de rezervă bugetară la dispoziția consiliului local, județean și a Consiliului General al Municipiului București, precum și a sectoarelor municipiului București, în cotă de 5% din totalul cheltuielilor”, în cazul Comunei Sîntandrei acesta fiind constituit în sumă de 20 mii lei.


Totodată, ținând cont de faptul că în conformitate cu art. 15, alin. 1 din aceiași lege mai sus menționată, aceste sume din fondul de rezervă bugetară pot fi alocate pentru a se realiza ajutorarea unităților administrativ – teritoriale, precum și a persoanelor fizice aflate în situație de extremă dificultate, se propune Consiliului Local al Comunei Sîntandrei să se aprobe următoarele:


- deblocarea și utilizarea sumei de 10,00 mii lei din Fondul de rezervă bugetară la dispoziția Consiliului Local Sîntandrei.


- diminuarea prevederilor bugetare ale capitolului 54.04.00 ”Fond de rezervă bugetară la dispoziția autorităților locale” cu suma de 10,00 mii lei și majorarea cheltuielilor la cap. 68.50.50 Alte cheltuieli în domeniul asistenței sociale, art. 57.02.01 cu aceiași sumă, respectiv 10,00 mii lei .

Dna. consilier Marinela Nadia Moș, președintele Comisiei Buget Finanţe, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Ovidiu Alexandru Cseh, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 130 din 30.10.2018 privind aprobarea utilizării fondului de rezervă bugetară aferent Bugetului local de venituri și cheltuieli al comunei Sîntandrei pe anul 2018 pentru acordarea unui ajutor familiei d-nei Maghiar Viorica, aflată în situație de extremă dificultate.
La punctul 3 de pe Ordinea de zi, dl. Consilier Ovidiu Alexandru Cseh, președinte de ședință îi dă cuvântul d-lui primar, care prezintă materialul cu privire la proiectul de hotărâre privind înscrierea în Cartea Funciară în domeniul privat al Comunei Sîntandrei a terenului intravilan, având categoria de folosință curți – construcții, în suprafață de 504 mp, cu numărul cadastral 772 notat în CF 772 Sîntandrei.

D-na. consilier Georgeta Mihalca, președintele Comisiei Juridice, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Ovidiu Alexandru Cseh, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 131 din 30.10.2018 privind înscrierea în Cartea Funciară în domeniul privat al Comunei Sîntandrei a terenului intravilan, având categoria de folosință curți – construcții, în suprafață de 504 mp, cu numărul cadastral 772 notat în CF 772 Sîntandrei.
Se discută în continuare punctul 4 de pe ordinea de zi, respectiv: Proiect de hotărâre privind înscrierea în Cartea Funciară în domeniul public al Comunei Sîntandrei a terenului intravilan având categoria de folosință drum, în suprafață de 2076 mp, cu numărul cadastral 6355 notat în CF 6355 Sîntandrei. Dl. Primar prezintă proiectul, precizând că terenul cu nr. cad. 6355 este situat în estul comunei Sîntandrei, între calea ferată Oradea – Cheresig și canal Peța, paralel cu strada 1 Decembrie. Acest teren a rezultat din dezmembrarea parcelei cu nr. cad. 558, conform Planului Urbanistic de Detaliu inițiat de Luncan Maria, având funcțiunea de drum de acces la noile loturi pentru locuințe. P.U.D. – ul a fost aprobat prin Hotărârea Consiliului Local Sîntandrei nr. 29 din 07.04.2005. Ulterior terenul a fost cedat comunei Sîntandrei și întăbulat în baza Contractului de donație nr. 600 / 2007 emis de notar public Popa Ioan, dar în mod greșit, în CF s-a trecut la proprietar Consiliul Local Sîntandrei și s-a omis specificarea în CF la proprietate a domeniului din care face parte. 
D-na. consilier Georgeta Mihalca, președintele Comisiei Juridice, prezintă avizul favorabil al comisiei de specialitate.
Nefiind discuții pe marginea acestui punct, dl. Consilier Ovidiu Alexandru Cseh, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 132 din 30.10.2018 privind înscrierea în Cartea Funciară în domeniul public al Comunei Sîntandrei a terenului intravilan având categoria de folosință drum, în suprafață de 2076 mp, cu numărul cadastral 6355 notat în CF 6355 Sîntandrei.
La punctul 5 de pe ordinea de zi, dl. Consilier Ovidiu Alexandru Cseh, președinte de ședință îi dă cuvântul d-lui primar care prezintă Proiectul de hotărâre privind înscrierea în Cartea Funciară în domeniul public al Comunei Sîntandrei a terenului intravilan având categoria de folosință drum, în suprafață de 8568 mp, cu numărul cadastral 6596 notat în CF 6596 Sîntandrei, precizând că terenul cu nr. Cad.6596 este situat în vestul localității Sîntandrei, între drumul județean DJ 797 și calea ferată Oradea – Cheresig, în apropiere de drumul comunal spre Palota DC 75. Acest teren a rezultat din dezmembrarea topografică a unei parcele cu mai mulți proprietari, persoane fizice. Terenul discutat are funcțiunea de drum de acces la cele 73 de loturi rezultate din dezmembrare și a fost cedat comunei Sîntandrei și întăbulat în baza Contractului de donație nr. 44 / 2009 emis de notar public Bonchiș Constantin Ioan, dar s-a omis specificarea în CF, la proprietate, a domeniului din care face parte. 
D-na. consilier Georgeta Mihalca, președintele Comisiei Juridice, prezintă avizul favorabil al comisiei de specialitate.
Nefiind discuții pe marginea acestui punct, dl. Consilier Ovidiu Alexandru Cseh, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 133 din 30.10.2018 privind înscrierea în Cartea Funciară în domeniul public al Comunei Sîntandrei a terenului intravilan având categoria de folosință drum, în suprafață de 8568 mp, cu numărul cadastral 6596 notat în CF 6596 Sîntandrei.
   
La punctul 6 de pe ordinea de zi dl. Consilier Ovidiu Alexandru Cseh, președinte de ședință îi dă cuvântul d-lui Primar care prezintă proiectul de hotărâre privind însuşirea de către Consiliul Local Sîntandrei a raportului de evaluare în vederea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 2502 Sîntandrei, nr. cadastral 2502, în suprafaţă de 403 mp, situat în localitatea Sîntandrei, str. Crișului nr. 72.
Domnul consilier Ovidiu Alexandru Cseh, precizează că la acest punct al ordinii de zi, are un interes față de problema care se dezbate anunțând abținerea de la vot și cere consemnarea în procesul verbal.
Dna. consilier Marinela Nadia Moș, președintele Comisiei Buget Finanţe, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Ovidiu Alexandru Cseh, președinte de ședință, îl supune la vot, şi prin vot deschis prin ridicarea mâinii și cu 13 voturi „pentru”, fără voturi „împotrivă” și 1 „abținere”, este adoptată H.C.L. nr. 134 din 30.10.2018 privind însuşirea de către Consiliul Local Sîntandrei a raportului de evaluare în vederea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 2502 Sîntandrei, nr. cadastral 2502, în suprafaţă de 403 mp, situat în localitatea Sîntandrei, str. Crișului nr. 72.
 
   La punctul 7 de pe ordinea de zi, dl. Primar prezintă proiectul de hotărâre privind însuşirea de către Consiliul Local Sîntandrei a raportului de evaluare în vederea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 2606 Sîntandrei, nr. cadastral 2606, în suprafaţă de 121 mp, situat în localitatea Sîntandrei, nr. 449.

Dna. consilier Marinela Nadia Moș, președintele Comisiei Buget Finanţe, prezintă avizul favorabil al comisiei de specialitate.
Nefiind discuții pe marginea acestui punct, dl. Consilier Ovidiu Alexandru Cseh președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 135 din 30.10.2018 privind însuşirea de către Consiliul Local Sîntandrei a raportului de evaluare în vederea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 2606 Sîntandrei, nr. cadastral 2606, în suprafaţă de 121 mp, situat în localitatea Sîntandrei, nr. 449.
La punctul 8 de pe ordinea de zi, dl. Primar prezintă proiectul de hotărâre privind însuşirea de către Consiliul Local Sîntandrei a raportului de evaluare în vederea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 1014 Sîntandrei, nr. cadastral 1014, în suprafaţă de 1005 mp, situat în localitatea Palota, nr. 40 F.
Dna. consilier Marinela Nadia Moș, președintele Comisiei Buget Finanţe, prezintă avizul favorabil al comisiei de specialitate.
Nefiind discuții pe marginea acestui punct, dl. Consilier Ovidiu Alexandru Cseh, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 136 din 30.10.2018 privind însuşirea de către Consiliul Local Sîntandrei a raportului de evaluare în vederea vânzării prin exercitarea dreptului de preempțiune, a terenului proprietate privată a comunei Sîntandrei, identificat prinCF 1014 Sîntandrei, nr. cadastral 1014, în suprafaţă de 1005 mp, situat în localitatea Palota, nr. 40 F.
Se trece la discutarea punctului 9 al ordinii de zi, Proiect de hotărâre privind aprobarea Planului Urbanistic Zonal ”Parcelare și reglementare teren pentru amplasare de locuințe cu funcțiuni complementare, nr. cad. 12167 și 11054 sat Sîntandrei, comuna Sîntandrei, județul Bihor”, având ca beneficiari: Bădulescu Alina – Daciana și Burda Ana.
   Dl. consilier Sebastian Horea Şuteu, președintele Comisiei Urbanism, precizează că acest Proiect de hotărâre nu a primit avizul favorabil al Comisiei de specialitate.
Neprimind avizul favorabil al comisiei de specialitate, consiliul local nu poate dezbate un proiect de hotărâre dacă nu este însoţit de avizele comisiilor de specialitate ale consiliului, impunându – se astfel retragerea acestui punct de pe Ordinea de zi. 

   
La punctul 10 al ordinii de zi, dl. Consilier Ovidiu Alexandru Cseh, preşedinte de ședință, dă cuvântul d-lui Șuteu Sebastian Horea în calitate de președinte al Comisiei de urbanism, care prezintă Proiectul de hotărâre privind aprobarea Planului Urbanistic Zonal Modificator pentru parcela identificată cu nr. cad. 12040, str. Victoriei, nr. 20, localitatea Sîntandrei, județul Bihor, având ca beneficiar: Mihoc Emanuela – Alina, precizând că terenul studiat este situat în sud - vestul localității Sîntandrei, la sud de calea ferată Oradea - Cheresig, în intravilan - UTR 2 - zonă de locuire cu funcțiuni complementare și a fost reglementat prin PUZ aprobat cu H.C.L. nr. 44 / 31.10.2016. Terenul este identificat prin parcela cu nr. cad. 12040, înscris în CF nr. 12040 (CF sporadic nr. 57432), cu suprafața de 737 mp și se află la intersecția dintre str. Victoriei cu str. Munteniei.

Acccesul se face din DJ 797, pe str. Independenței până la calea ferată Oradea - Cheresig care se traversează, apoi se ia la dreapta până la strada Victoriei. Prin acest P.U.Z. se propune modificarea unor reglementări aprobate prin HCL nr. 44 / 2016 la Planul Urbanistic Zonal de lotizare teren pentru locuințe - str. Victoriei. Aceste modificări se referă la zona de implatare a construcție. 

De asemenea dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.


Nefiind discuții pe marginea acestui punct, dl. Consilier Ovidiu Alexandru Cseh președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 137 din 30.09.2018 privind aprobarea Planului Urbanistic Zonal Modificator pentru parcela identificată cu nr. cad. 12040, str. Victoriei, nr. 20, localitatea Sîntandrei, județul Bihor, având ca beneficiar: Mihoc Emanuela – Alina.

La punctul 11 al ordinii de zi, dl. Consilier Ovidiu Alexandru Cseh preşedinte de ședință, dă cuvântul d-lui Primar care prezintă Proiectul de hotărâre privind aprobarea Planului Urbanistic Zonal Modificator “Amplasare casă parter sat Sîntandrei, nr. 291, comuna Sîntandrei, județul Bihor”, având ca beneficiari: Demeter David și soția Demeter Patricia. Terenul pe care se face studiul se află in intravilan, în vatra veche a satului, la nord de drumul județean DJ 797 și este identificat cu nr. cad. 2210 (nr. vechi 50888), inscris în CF nr.2210 cu suprafata 281 mp și este in proprietatea celor susmemționați.

Conform PUG 2006, valabil,  imobilul este situat în UTR 1 – L1  subzona de locuințe existente cu regim mic de înălțime. Prin PUZ se stabilesc noile reglementări urbanistice, utilizări funcționale, și trasee de asigurare utilități. 

 Acccesul se face din DJ 797, pe străzi existente, fară nume și la final din terenul cu nr.cad.10226.
Prin acest P.U.Z. se propune modificarea unor reglementări din  PUG aprobate prin HCL nr.62/31.05.2006. Aceste modificări se referă la tipul de locuință, mărimea parcelei, retragerile clădirilor.

Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.


Nefiind discuții pe marginea acestui punct, dl. Consilier Ovidiu Alexandru Cseh președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 138 din 30.10.2018 privind aprobarea Planului Urbanistic Zonal Modificator “Amplasare casă parter sat Sîntandrei, nr. 291, comuna Sîntandrei, județul Bihor”, având ca beneficiari: Demeter David și soția Demeter Patricia.


La punctul 12 dl. Consilier Ovidiu Alexandru Cseh preşedinte de ședință, dă cuvântul d-lui primar care prezintă Proiectul de hotărâre privind aprobarea Planului Urbanistic Zonal “Parcelare teren pentru locuințe și funcțiuni complementare, str. Estului nr. 11, 12, 13 și 4, localitatea Sîntandrei, județul Bihor”, având ca beneficiari: S.C. Avatrade Art S.R.L. și Crai Gheorghe cu soția Crai Elena.
Zona luată în cosiderare este situată în estul localității Sîntandrei, spre limita intravilanului,  iar conform Planului Urbanistic General, se află în unitatea teritorială de referință UTR 3 - zonă de  locuire cu interdicție de construire până la elaborare P.U.Z.. Terenul studiat este  compus din 4 parcele, pe str. Estului (cu lățime de 12m), identificate prin nr.cad.12082 (vechi 57371), 12083 (vechi 57372), 12084 (vechi 57373), 11214 (vechi 56972) și 11215 (vechi 56971) care însumează o suprafață totală de 3108 mp. Acccesul la strada Estului se face direct din drumul județean DJ 797.
Prin acest P.U.Z. se propune ca cele trei parcele cu dublu front la str.Estului și str.Beiușului aparținând S.C. Avatrade Art S.R.L. să fie  împărțite în 6 loturi cu froturi și suprafețe egale. 

Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.
Nefiind discuții pe marginea acestui punct, dl. Consilier Ovidiu Alexandru Cseh președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 139 din 30.10.2018 privind aprobarea Planului Urbanistic Zonal “Parcelare teren pentru locuințe și funcțiuni complementare, str. Estului nr. 11, 12, 13 și 4, localitatea Sîntandrei, județul Bihor”, având ca beneficiari: S.C. Avatrade Art S.R.L. și Crai Gheorghe cu soția Crai Elena.

La punctul 13 al ordinii de zi, dl. Consilier Ovidiu Alexandru Cseh preşedinte de ședință, dă cuvântul d-lui Primar care prezintă Proiectul de hotărâre privind aprobarea Planului Urbanistic Zonal Modificator pentru parcelele identificate cu nr. cad. 2590 (56931), 11343 (56932), 11342 (56933) – str. Ogorului nr. 21, localitatea Sîntandrei, județul Bihor, având ca beneficiari: Iluan Ștefan cu soția Șteț Anamaria – Carmen.

   Terenul studiat este situat în sud-vestul localității Sîntandrei, la sud de calea ferată Oradea-Cheresig și DJ 797, în intravilan, UTR 2 – L3 - zonă de  locuire cu funcțiuni complementare și a fost reglementat prin PUZ aprobat cu  H.C.L. nr.37/20.05.2008. Zona luată în studiu este formată din trei terenuri identificate cu nr.cad.2590, 11343, 11342, înscrise în CF nr. 2590 (sporadic 56931), 11343 (sporadic 56932) și 11342 (sporadic 56933), cu suprafața de 345 mp fiecare – suprafața totală 1035mp. Accesul la strada Ogorului se face din DJ 797, pe str.Viorelelor.
Prin acest P.U.Z. se propune modificarea unor reglementări aprobate prin HCL nr.37/2008 la PUZ  lotizare pentru locuințe - str. Ogorului.  Aceste modificări se referă la tipul de locuințe și zona de implantare a construcție.

Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.
Nefiind discuții pe marginea acestui punct, dl. Consilier Ovidiu Alexandru Cseh președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 140 din 30.10.2018 privind aprobarea Planului Urbanistic Zonal Modificator pentru parcelele identificate cu nr. cad. 2590 (56931), 11343 (56932), 11342 (56933) – str. Ogorului nr. 21, localitatea Sîntandrei, județul Bihor, având ca beneficiari: Iluan Ștefan cu soția Șteț Anamaria – Carmen.

La punctul 14 al ordinii de zi, dl. Consilier Ovidiu Alexandru Cseh preşedinte de ședință, dă cuvântul d-lui Primar care prezintă Proiectul de hotărâre privind acceptarea Declarației de renunțare la dreptul de proprietate și înscrierea în Cartea Funciară în domeniul public al Comunei Sîntandrei a terenului intravilan situat în localitatea Palota, în suprafață de 1646 mp, cu numărul cadastral 58232 notat în CF 58232 Sîntandrei cu categoria de folosință drum, precizând că terenul la care s-a renunțat este situat în sud-estul satului Palota, perpendicular pe drumul de exploatare DE  și reprezintă drumul de acces cu lățime de 12m, constituit prin P.U.Z. ” Parcelare teren pentru locuințe nr.cad.57772, sat Palota” inițiat de Dorner Peter și Dorner Stela și aprobat prin H.C.L. nr.61din 29.05.2018.  La art. 2 din HCL se menționează: ”Inițiatorii P.U.Z.-lui vor asigura pe cheltuiala proprie pietruirea drumului privat de acces la parcele, nou creat, precum și realizarea rețelelor edilitare: energie electrică, gaz și apă.

Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.
Totodată, d-na Georgeta Mihalca, președintele Comisiei Juridice, prezintă avizul favorabil al comisiei de specialitate.


Nefiind discuții pe marginea acestui punct, dl. Consilier Ovidiu Alexandru Cseh președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 141 din 30.10.2018 privind acceptarea Declarației de renunțare la dreptul de proprietate și înscrierea în Cartea Funciară în domeniul public al Comunei Sîntandrei a terenului intravilan situat în localitatea Palota, în suprafață de 1646 mp, cu numărul cadastral 58232 notat în CF 58232 Sîntandrei cu categoria de folosință drum.

La punctul 15 al ordinii de zi, dl. Consilier Ovidiu Alexandru Cseh preşedinte de ședință, dă cuvântul d-lui Primar care prezintă Proiectul de hotărâre privind aprobarea indicatorilor tehnico – economici pentru obiectivul de investiții : “Extindere rețea de apă și canalizare menajeră pe strada Colinelor și pe strada Ogorului, execuție branșamente de apă și racorduri de canalizare menajeră pe rețelele existente în localitatea Sîntandrei, județul Bihor”.
Dna. consilier Marinela Nadia Moș, președintele Comisiei Buget Finanţe, prezintă avizul favorabil al comisiei de specialitate.


Nefiind discuții pe marginea acestui punct, dl. Consilier Ovidiu Alexandru Cseh președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 142 din 30.10.2018 privind aprobarea indicatorilor tehnico – economici pentru obiectivul de investiții : “Extindere rețea de apă și canalizare menajeră pe strada Colinelor și pe strada Ogorului, execuție branșamente de apă și racorduri de canalizare menajeră pe rețelele existente în localitatea Sîntandrei, județul Bihor”.
        La punctul 16 al ordinii de zi, dl. Consilier Ovidiu Alexandru Cseh preşedinte de ședință, dă cuvântul d-lui Primar care prezintă Proiectul de hotărâre privind aprobarea introducerii în domeniul public al comunei Sîntandrei și completarea inventarului domeniului public cu lucrarea – Extindere rețea canal menajer și racord canal menajer, executată de către investitorul S.C. Madrugada Com S.R.L. în sat Palota, nr. cad. 10455 și transmiterea în administrarea S.C. Compania de Apă S.A. acestor mijloace fixe donate de investitor.
Dna. consilier Marinela Nadia Moș, președintele Comisiei Buget Finanţe, prezintă avizul favorabil al comisiei de specialitate.

        Nefiind discuții pe marginea acestui punct, dl. Consilier Ovidiu Alexandru Cseh președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 143 din 30.10.2018 privind aprobarea introducerii în domeniul public al comunei Sîntandrei și completarea inventarului domeniului public cu lucrarea – Extindere rețea canal menajer și racord canal menajer, executată de către investitorul S.C. Madrugada Com S.R.L. în sat Palota, nr. cad. 10455 și transmiterea în administrarea S.C. Compania de Apă S.A. acestor mijloace fixe donate de investitor.
   Se trece la discutarea punctului 17 al Ordinii de zi, Proiect de hotărâre privind aprobarea ajustării începând cu data de 01.10.2018 a tarifelor la serviciile de salubrizare prestate de S.C. Compania Reosal S.A. în comuna Sîntandrei. D-l. președinte de ședință Ovidiu Alexandru Cseh dă cuvântul domnului primar care prezintă proiectul, menționând că la întocmirea proiectului a fost avută în vedere Adresa nr. 3067 din data de 20.09.2018 prin care ni s-a propus două variante de soluționare a acoperirii cheltuielilor avute de către Compania Reosal SA precum și comunicarea motivelor care au stat la baza necesității ajustării tarifelor.

Dna. consilier Daniela Achim precizează că în cadrul Comisiei Buget Finanțe s-a avizat Proiectul de hotărâre cu modificarea tarifului pe gospodărie la 25 lei.


Totodată dl. Consilier Ovidiu Alexandru Cseh propune ca pentru persoanele văduve care locuiesc singure, prețul pe gospodărie să fie la jumătate de preț.


Dl. Consilier Ciprian Mihai Fechetea precizează că dacă va crește prețul la 25 de lei, acesta va fi mai mare decât în Oradea, unde în prezent este de 10 lei / persoană.


Totodată d-na Carmen Lezeu, participantă la ședință subliniază că a studiat Expunerea justificativă a celor de la Reosal. În opinia dumneaei un calcul nu se face prin raportare la alții, ci doar la cheltuielile proprii. Trebuie ținut cont de faptul că firma Reosal oferă doar 2 servicii, nu 12 cum oferă la Oradea firma RER. Totodată, la Expunerea justificativă trimisă de Reosal lipsește Fișa de Fundamentare prevăzută de Ordinul nr. 109/2007 privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților.

Dl. Consilier Ciprian Mihai Fechetea precizează că în opinia dumnealui acesta un Raport superficial : trebuia să se arate cadrul exact în care să se prevadă ce cheltuieli are firma Reosal în comuna Sîntandrei cu privire la numărul de angajați ai firmei și numărul total al litrilor de combustibil consumați.


Domnul președinte de ședință precizează că acest lucru a fost făcut de firma Reosal în procente.


Domnul Primar precizează că în luna ianuarie s-a solicitat firmei Reosal un raport cu cheltuielile aferente lunii decembrie precum și acordarea cetățenilor de saci noi de gunoi, și nu refolosiți așa cum s-au plâns unii că au primit.

Doamna Carmen Lezeu dorește să știe cu cât s-a redus cantitatea de gunoi menajer de când se colectează selectiv. Totodată dorește să se țină cont că anul viitor țara noastră riscă declanșarea procedurii de infringement cu privire la imposibilitatea reducerii cantității de deșeuri depozitate. Acest fapt ar duce la amendarea României de către UE, amenda care tot de către români va fi plătită prin introducerea unei noi taxe suportate de fiecare familie în parte. Trebuie ca România să armonizeze legislația națională cu legislația europeană, în momentul de față România nu are tehnic posibilitatea de a face asta.

Doamna consilier Daniela Achim, precizează că nu contestă cele zise de doamna Carmen Lezeu, dar dorește să menționeze că acestea nu pot fi împiedicate prin deciziile luate la nivel local, subiectul ședinței fiind cu totul altul.


Domnul consilier Sebastian Horea Șuteu dorește să clarifice anumite lucruri. Această sumă care se va resimți în familiile fiecărui gospodării care are contract cu Reosal este plătită și acum de către Primăria Sîntandrei. Întrebarea pe care trebuie să ne-o punem este dacă dorim să suporte Primăria în continuare această taxă.


Cu privire la acest fapt consilierii cad în unanimitate de acord că această taxă nu mai poate fi suportată de către Primărie în continuare.


Domnul consilier Sebastian Horea Șuteu precizează faptul că în ceea ce privește această problemă există doar două soluții: ori majorăm tariful, ori această taxă va fi suportată de către Primărie în continuare.


Domnul consilier Ciprian Mihai Fechetea precizează că cele două posibilități prezentate de către firma Reosal prin Expunerea justificativă se bat cap în cap.


Domnul președinte de ședință Ovidiu Alexandru Cseh propune să se voteze un tarif pentru persoanele care locuiesc singure la jumătate de preț.


Se supune la vot propunerea domnului Ovidiu Alexandru Cseh și cu 13 voturi pentru și o abținere – a dlui. Consilier Cirprian Mihai Fechetea se acceptă propunerea ca persoanele care locuiesc singure în gospodărie să plătească jumătate din tarif.
       Dl. Consilier Ciprian Mihai Fechetea propune ca în fiecare zi de marți și miercuri când vine mașina de gunoi să îl colecteze, să meargă mașina poliției locale în spatele ei să verifice ce pun oamenii în tomberoane și dacă colectează gunoiul selectiv.

       Domnul Traian Cosor, participant la ședință, precizează că un alt lucru la care ar trebui să răspundem este dacă ne convin serviciile. Trebuie ținut cont și de faptul că angajații Reosal distrug intenționat tomberoanele plus faptul că în prezent oamenii nu colectează gunoiul selectiv. Totodată, numărul sacilor e mărit artificial, deoarece nu în fiecare zi de vineri angajații Reosal lasă saci de gunoi noi. E păcat să observăm că timpul trece și serviciile sunt tot mai proaste.
       Dl. Consilier Ovidiu Alexandru Cseh subliniază că în urma reclamațiilor primite, angajații Reosal nu mai refolosesc sacii pentru colectarea selectivă, problema este faptul că oamenii bagă în tomberon tot felul de lucruri, un doar gunoi menajer.

       Dl. Consilier Sebastian Horea Șuteu subliniază că orice cheltuială e rezultată de cost. Noi de la început suntem tot pe minim.

       Dl. Consilier Ovidiu Alexandru Cseh precizează că dacă sunt probleme, să fie sesizate pe moment la firma Reosal și nu după 2-3 zile.
       Dna. Carmen Lezeu, participantă la ședință, propune să se reducă numărul frecvențelor de ridicare a gunoaielor, în loc să creștem tariful pentru ridicarea lui.

       Nefiind alte discuții pe marginea acestui punct, dl. Consilier Ovidiu Alexandru Cseh președinte de ședință, îl supune la vot, prin vot deschis prin ridicarea mâinii și cu 11 voturi „pentru”, 1 vot „împotrivă” și două „abțineri”, este adoptată H.C.L. nr. 144 din 30.10.2018 privind aprobarea ajustării începând cu data de 01.11.2018 a tarifelor la serviciile de salubrizare prestate de S.C. Compania Reosal S.A. în comuna Sîntandrei.

La Diverse, d-l. Primar prezintă următoarele cereri :


→ dl. Radu Liviu, cu domiciliul în com. Sîntandrei, sat Sîntandrei, str. Plaiului, nr.8, jud. Bihor, prin cererea înregistrată sub nr. 12554 / 29.10.2018, solicită achiziţionarea terenului concesionat de către Primăria Sîntandrei situat în Sîntandrei, strada Berzei, nr. 12, în suprafață de 400 mp. În urma analizării cererii şi a discuţiilor purtate, consilierii decid aprobarea vânzării terenului concesionat în unanimitate și propun întocmirea raportului de evaluare.

→ d-l. Popa Dorel Mirel, în calitate de administrator al firmei SC DORCAS SERVCOM SRL, cu sediul în com. Sîntandrei, nr. 33, jud. Bihor, prin cererea înregistrată sub nr. 11536 / 09.10.2018, solicită atribuirea unui teren în concesiune în suprafață de aproximativ 4000 mp pentru folosirea acetuia de către firmă la parcarea camioanelor și construirea unei hale pentru reparația camioanelor și depozitarea mărfurilor. În urma analizării cererii şi a discuţiilor purtate, consilierii decid verificarea terenului disponibil și comunicarea unui răspuns ulterior.

→ d-na. Claudia Alzaid, domiciliată în Oradea, str. B-dul Dacia, nr. 105/A, bl. B3, sc.F, ap.7, et.2, jud. Bihor, prin cererea înregistrată sub nr.12516 / 29.10.2018 solicită concesionarea terenului cu număr cad. 8341 cu suprafața de 8427 mp. Motivul solicitării concesionării acestui teren este suprafața foarte mică care există în prezent între blocurile ANL față de domeniul unde își desfășoară activitatea. Cu privire la această cerere și în urma discuțiilor purtate, consilierii decid verificarea situației terenului indicat pentru a nu afecta zona industrială și comunicarea ulterioară a unui răspuns. Având în vedere că în zonă sunt mai mulți proprietari crescători de animale, situația ar putea fi rezolvată doar dacă toți ar fi de acord cu mutarea crescătoriilor de animale.


În continuare dna. consilier Simona Claudia Oșvat precizează faptul că mai mulți oameni solicită amplasarea unei stații de autobuz acoperite lângă primărie și pe sensul de mers Oradea – Palota. 

Dl. Primar precizează că este avută în vedere o astfel de stație.


Dl. Consilier Ciprian Mihai Fechetea precizează că Raportul de specialitate întocmit și postat pe pagina de internet a Primăriei cu privire la aderarea comunei Sîntandrei la ADI Transregio este superficial și solicită refacerea acestuia cu introducerea în conținutul lui și a răspunsului comunicat de către firma OTL SA.


Doamna Carmen Lezeu dorește să știe dacă primăria ar fi dispusă să plătească o redevență către OTL cu privire la subvenționarea abonamentelor elevilor.

Dl. Primar menționează că nu se putea prevede în Referatul de specialitate răspunsul de la firma OTL pentru că nu am primit până în momentul de față niciun răspuns. Cât despre subvenția acordată elevilor, nu vede de ce să facem asta cât timp în momentul de față elevilor le este decontat integral abonamentul rutier potrivit Ordonanței de urgență a Guvernului nr. 69 / 2016.

Doamna Ana Popa, participantă la ședință dorește să atragă atenția cu privire la comportamentul vecinului său Ghiță Silaghi care s-a extins și și-a construit forate multe anexe pe domeniul public, iar acum își parchează și întoarce mașinile în fața proprietății dumneaei.

Domnul consilier Ciprian Mihai Fechetea precizează că aici este vina Primăriei care nu a intervenit atunci când a văzut că cetățenii se tot extind în domeniul public.

Dl. Traian Cosor, participant la ședință, dorește să știe de ce nu s-a specificat nicăieri faptul că firma OTL va efectua transport public gratuit în Oradea pentru cetățenii comunei Sîntandrei.

Doamna consilier Daniela Achim precizează că nu se putea afirma asta, cât timp nimeni nu a afirmat așa ceva.


Totodată, dl. Traian Cosor precizează că nu se poate afirma ce subvenție va fi, cât timp nimeni nu a făcut referire la asta. Este important de ținut cont și de faptul că firma OTL SA realizează transport public, iar firma TEȘAN PREST SRL realizează transport comercial.


Dl. Doru Verdeș, participant la ședință, precizează că acel raport postat pe pagina de internet a Primăriei este făcut în glumă, refuzând să creadă că în secolul 21 așa se ia o decizie. Conținutul acelui raport nu este corect.


Dl. Primar subliniază faptul că acel raport a fost făcut pe baza informațiilor transmise de către instituțiile menționate în raport. Cert este că nu pot exista doi operatori de transport în același timp pe ruta Sîntandrei – Oradea.

Dl. Consilier Ciprian Mihai Fechetea este de acord cu faptul că nu pot exista doi operatori de transport în același timp, dar dacă continuă să rămână firma Teșan Prest SRL, Primăria Sîntandrei rămâne outsider, ea neputând participa la luarea deciziilor de către firma de transport.   

 
Nefiind alte probleme la ordinea de zi, întrebări sau interpelări, preşedintele de şedinţă, domnul consilier Ovidiu Alexandru Cseh, declară închise lucrările şedinţei.

